1. Սույն Կոնվենցիայի իրականացման ընթացքը քննության առնելու նպատակով հիմնվում է Կանանց նկատմամբ խտրականության վերացման Հանձնախումբ (այսուհետ` անվանվող «Հանձնախումբ»), բաղկացած` Կոնվենցիան ուժի մեջ մտնելու պահին, տասնութ, իսկ Կոնվենցիան երեսունհինգերորդ մասնակից պետության կողմից վավերացնելուց կամ դրան միացումից հետո` քսաներեք փորձագետներից, որոնք ունեն բարձր բարոյական հատկանիշները և իրավասություն` սույն Կոնվենցիայով ընդգրկվող բնագավառում: Այդ փորձագետները մասնակից պետությունների կողմից ընտրվում են իրենց քաղաքացիների թվից և հանդես են գալիս անձնապես, ընդսմին, դրանում հաշվի է առնվում արդարացի աշխարհագրական բաշխումը և քաղաքակրթության տարբեր ձևերի, ինչպես նաև` հիմնական իրավական համակարգերի ներկայացուցչությունը: